**Farské oznamy**

 **Dvadsiata siedma nedeľa v cezročnom období C - (2. 10. 2022)**

|  |  |  |
| --- | --- | --- |
| Pondelok |  | 18.00 |
| Utorok | Sv. Františka Assiského | 7.00 |
| Streda | Sv. Faustína | 17.30 |
| Štvrtok | Sv. Bruna, prvý štvrtok | 18.00 |
| Piatok | Ružencovej Panny Márie, prvý piatok | **17.00** |
| Sobota |  | 18.00 Oblazov |
| Nedeľa | Dvadsiata ôsma nedeľa v cezročnom období | 8.00 a 10.30 |

Vstupujeme do mesiaca október, ktorý je zasvätený Panne Márii a tak vás pozývam v rodinách sa modliť sv. ruženec. Kto sa v kostole alebo doma s rodinou modlí túto modlitbu, môže získať plnomocné odpustky.

Tento týždeň máme prvý piatok. Pozývam všetkých ku sv. spovedi, zvlášť rodičov a deti, ktoré boli na prvom sv. prijímaní urobiť si 9 prvých piatkov. Spovedať budem vo štvrtok od 17.00 a v piatok od 15.00hod. Vo štvrtok budeme mať celodennú adoráciu za pokoj vo svete, obnovu viery v našich rodinách a za nové kňazské povolania. Začneme 7.30 a ukončíme pred sv. omšou. V piatok sa o 16.45 pomodlíme litánie k Božskému srdcu.

Po sv.omši je prvonedeľná zbierka pre potreby našej farnosti a farskú charitu. Oceňujem nápad p. starostu podporiť rodinu po zosnulom Jožkovi Bujnom, tak ak sa vám dá, prejavme im svoju blízkosť i takouto formou.

Sviatosť manželstva chcú prijať Milan Majtán, pochádzajúci z farnosti Kotešová a Mária Lokajová pochádzajúca z farnosti Bytča. Kto by vedel o nejakej cirkevnoprávnej prekážke, nech to prosím nahlási na farský úrad. Sprevádzajme týchto mladých ľudí modlitbou.

V piatok o 18.30hod. pozývam birmovancov na stretnutie do pastoračného centra. Účasť nutná.

Pozývam členov ružencového bratstva na spoločnú modlitbu ruženca o 15.00hod. Budeme mať i návštevu zo Žiliny a nám priblížia spiritualitu ružencových bratstiev. Stretnutie sa uskutoční vo farskom kostole.

Na stolíku si môžete zakúpiť kalendáre na rok 2023. Stolový 3eurá a nástenný 2 eurá.

Chcem sa poďakovať mužom i birmovancom za brigády pri kostole, zvlášť za celodennú brigádu v sobotu i za pomoc gazdinkám s varením alebo pečením pre brigádnikov. Ďalej ďakujem za vaše modlitby, finančnú podporu, za upratovanie, výzdobu nášho chrámu i za každý druh pomoci a na budúci týždeň prosím o upratovanie kostola birmovancov i ich rodičov. Možné to bude až po 11.00hod z dôvodu krstu.

Sv. omše v stredu budú bývať o 17.30 a príhovor v nich bude smerovaný k deťom. Taktiež v nedeľné sv. omše o 10.30 sa bude snažiť mať príhovor pre deti, ktoré prosím, aby si sadali dopredu na lavičky, azda i s rodičmi.

Sväté omše budú zatiaľ bývať v dome smútku.

...